הוועדה המיוחדת לצמצום פערים חברתיים בפריפריה, כנסת 25, פרוטוקול מספר 1, 2023-01-31 00:00

אמיר אוחנה: איזה שם קליט

): ובאמת השגנו שם תקציבים ומכשור רפואי לבתי החולים

):  פה אתה יכול להתעסק בכל התחומים שנכנסים להגדרה של צמצום הפערים בפריפריה ואני חושב שזו זכות גדולה, חבר הכנסת בצלאל, ואין לי ספק שאתה תפיק מפה את המיטב עבור הפריפריה ומהוועדה הזאת יהיו גם תוצאות עבור תושבי הפריפריה

):  אני מאחל לך בהצלחה

):  אין ברירה אלא להזכיר גם את ינון שגם עבר קשה לבניית התוצאה הזאת

ינון אזולאי: לפחות מישהו זוכר

): היו כמה ועדות והיינו צריכים לפצח איך אנחנו מגיעים לתוצאה

):  אז גם לך ינון תודה על הסיוע

):  בהצלחה גם למנהלת הוועדה, אריאלה, שגם לך יהיה בהצלחה

):  נעבור למינוי שלך

):      בהתאם להוראות סעיף 106(א)(1) לתקנון הכנסת, ועדה תבחר יושב-ראש מבין חבריה לפיה המלצת ועדת הכנסת

):  ועדתה כנסת החליטה להמליץ לוועדה המיוחדת לצמצום פערים חברתיים בפריפריה לבחור בחבר הכנסת אברהם בצלאל כיושב-ראש הוועדה

):  מי בעד?     

אמיר אוחנה: לפרוטוקול, לו הייתי חבר, הייתי מצביע בעד

): מי נגד? מי נמנע?     

): בעד הצעת ועדת הכנסת – 4 

): נמנעים – אין 

): אם ככה, ההצעה התקבלה פה- אחד

):  בבקשה, אדוני היושב-ראש, בהצלחה

אברהם בצלאל: אחר צוהריים טובים

אברהם בצלאל:  ברשות היושב-ראש, ידידי היקר, חבר הכנסת אמיר אונה, יושב-ראש ועדת הכנסת, יושב ראש הקואליציה, כשנכנסתי לפה ראיתי איש צנוע, רגוע, משיג הרבה מטרות

אברהם בצלאל:  כל הזמן חשבתי שהוא הולך להיות קרוב, לא חשבתי שהוא הולך להיות יושב-ראש קואליציה ושנכונו לו כל מיני - - - 

): כי אתה ניזון יותר מדי מינון, אז הכול דברים שליליים

):  זו הבעיה

ינון אזולאי: זה בגלל שהוא היה צמוד אליי בוועדת הכספים

אברהם בצלאל: אופיר, באמת מהרגע הראשון ראיתי בך אדם יקר, מיוחד

אברהם בצלאל:  באמת יישר כוח על כל מה שעשית עד היום בחודשיים שאני נמצא פה ובוודאי לפני כן ובוודאי גם תמשיך לעשות

אברהם בצלאל:  הרבה למדתי ממך והרבה אני לומד ממך כל הזמן

אברהם בצלאל:      כמובן, יושב-ראש הסיעה שלנו, ינון, שעבד קשה גם מול הוועדה הזאת לחלק ולסדר את זה

אברהם בצלאל:  עובד קשה

אברהם בצלאל:  אנחנו חברים, זה לא פשוט, לא קל, אבל הוא עושה את זה בחוכמה גדולה

אברהם בצלאל:  כמובן סגן השר שנמצא איתנו פה

ינון אזולאי: לשעבר

אברהם בצלאל: בסדר

אברהם בצלאל:  תראה, גם כשהיינו בקדנציה הקודמת תמיד לביבי קראנו ראש הממשלה שלנו

אברהם בצלאל:  ואני לא יודע מה זה לשעבר

אברהם בצלאל:  לא יודע

אברהם בצלאל:  אני יודע שיש לנו סגן שר, משה ארבל

אברהם בצלאל:  וכמובן המארח יוסי טייב

יוסף טייב: שותף

יוסף טייב:  לא מארח

אברהם בצלאל: כן, עד עכשיו אתה מארח

אברהם בצלאל:  עוד מעט נצטרך להיות שותפים

ינון אזולאי: בקצב הזה אתה הולך להיות בעל הבית

ינון אזולאי:  אתה מתחיל, אומר לך מה היה, שותפים

יוסף טייב: באהבה

אברהם בצלאל: כיף לשבת

אברהם בצלאל:  הכיסא - - -     

אריאלה מלכה: נוח?     

אברהם בצלאל: נוח לאו דווקא ברמה של לשבת עליו, ברמה הרוחנית שבתוך הכיסא עצמו

אברהם בצלאל:  הצלחת כבר להקים פה הרבה ועדות

אברהם בצלאל:  ועדת חינוך, כמעט כל פעם שאתה עובר פה אתה רואה את יוסי יושב פה ועובד, עובד קשה

אברהם בצלאל:  אז כיף לשבת פה

אברהם בצלאל:  כמובן מנהלת הוועדה אריאלה, אני מקווה שנעשה הרבה דברים טובים ביחד

אברהם בצלאל:  אלינור וכמובן כל הצוות שנמצא פה

אברהם בצלאל:      הייתה לי הזכות ואני שמח מאוד שברוך השם יש לי את הזכות להיות יושב-ראש הוועדה הזאת – ש"ס חרתה על דגלה בנושאים חברתיים, אני חושב, את צמצום הפערים החברתיים – אין חברתי ממנו

אברהם בצלאל:  - - - יש את החברתי הגאוגרפי ויש את החברתי, יש את צמצום הפערים החברתיים שזה גם חשוב

אברהם בצלאל:  כמי שגר בשכונת נווה יעקב ירושלים, זו פריפריה חברתית

אברהם בצלאל:       אין ספק שיש הרבה מה לעשות

אברהם בצלאל:  רואים הרבה הבדלים מהותיים בין המרכז עצמו לבין הפריפריה ואני מקווה מאוד שאנחנו ננסה צמצם עד כמה שיותר בשלל נושאים, אם זה בחינוך, בבריאות

אברהם בצלאל:  ישבתי ככה בימים האחרונים וניסיתי ללמוד

אברהם בצלאל:  אני חושב שכמעט אין נושא שהוא לא טעון תיקון, בוודאי דיון ומחשבה

אברהם בצלאל:  אני מראש מבקש סליחה מכל יושבי-ראש הוועדות אחרים אם אנחנו בטעות אולי ניגע בתחומם

אברהם בצלאל:  כמובן שנעשה את הכול בהבנה ובהתאמה או בוועדות משנה או כל דבר שנוכל להתחבר יחד ולא לגעת אחד בתחומי האחריות של השני

אברהם בצלאל:      אבל ודאי שהוועדה הזאת מטיבה, ברגע שזה נושא של צמצום פערים, זה נוגע כמעט בכל נושא

אברהם בצלאל:  אני מקווה מאוד שנביא מפה בשורה טובה באמת לציבור בפריפריה, גם הגאוגרפית וגם החברתית

אברהם בצלאל:  תודה רבה על הבחירה שבחרתם בי

אברהם בצלאל:  תודה רבה על העבודה המאומצת

אברהם בצלאל:  ובעזרת השם שלא תצא שום תקלה תחת ידנו ונעשה הרבה דברים טובים

אברהם בצלאל:  אדוני היושב-ראש

אמיר אוחנה: תודה לך, אדוני היושב-ראש

אמיר אוחנה:  גם אני כמו אחרים נולדתי וגדלתי במה שקרוי פריפריה

אמיר אוחנה:  נולדתי וגדלתי בבאר-שבע

אמיר אוחנה:  ואחד היעדים שלנו כשלטון, בלי קשר למפלגה כזאת או אחרת, הוא באמת לצמצם את הפערים שיש בחברה מתוך תפיסה שזה לא דבר בריא

אמיר אוחנה:  ככל שהפערים מעמיקים, נוצר קיטוב ואין סולידריות ואין אחווה וזה לא מתכון לניהול מוצלח של מדינה

אמיר אוחנה:  יש מדד שנקרא מדד ג'יני שהאו"ם בודק אותו אחת לתקופה

אמיר אוחנה:  לפחות לפי המדד הזה אנחנו במגמת שיפור

אמיר אוחנה:  אבל יש עוד מה לעשות

אמיר אוחנה:       את חבר הכנסת בצלאל, יושב-ראש הוועדה, לא זכיתי להכיר זמן רב, אבל ככל שכושר השיפוט שלי אינו מטעה אותי, גם בזמן הקצר שהכרנו למדתי להכיר שיש בך הבנה ורגישות מיוחדת לנפש האדם

אמיר אוחנה:  אנחנו עוסקים, בין היתר, גם בנפש האדם

אמיר אוחנה:  תחושת האי-שוויון, תחושת הפער, היא תחושה קשה מאוד בנפש

אמיר אוחנה:  אתה ניחנת בעיניי, כמו שאמרתי, ברגישות מיוחדת

אמיר אוחנה:  אומרים שהשבע לא יבין את הרעב – מי שהיה פעם רעב, מי שראה מסביבו אנשים רעבים, יבין

אמיר אוחנה:  ואני חושב, חבר הכנסת בצלאל, שאתה כיושב-ראש הועדה הזו תצליח לדון בנושאים הכואבים והרגישים האלה ולהביא מזור ולהביא, בעזרת השם, את כל הטוב שיש למדינת ישראל להציע לכמה שיותר מאזרחיה, לכמה שיותר אנשים שמרגישים לפעמים נשכחים ונזנחים כי הם לא חיים במרכז

אמיר אוחנה:  אגב, בצדק הזכרת שיש פריפריה גאוגרפית

אמיר אוחנה:  יש גם פריפריה חברתית

אמיר אוחנה:  גם במרכז יש מובלעות, שכונות אם תרצה, אזורים שאפשר להגדיר אותם בהחלט כפריפריה

אמיר אוחנה:       והמשימה שהוטלה על כתפיך הרחבות היא משימה שבעזרת השם ובעזרת החברים אתה תעמוד בה בהצלחה גדולה ואני מאחל לך שגם תעשה זאת בחדוות עשייה גדולה

אמיר אוחנה:  בהצלחה

ינון אזולאי: רגע, רגע, חכה שנייה

ינון אזולאי:  קצת תכבד יושב-ראש סיעה, יושב-ראש ועדת אתיקה

ינון אזולאי:  אתה לא רוצה להגיע אליי, נכון? קצת כבוד

אברהם בצלאל: בהזדמנות זו גם להגיד באמת מזל טוב לינון – אמרו לי שהיום - - -     

ינון אזולאי: פשוט אין על זה פרסום כי הכול חסוי באתיקה

ינון אזולאי:      אדונים נכבדים, יושבי-ראש, כל אחד - - -     

): רוצה להגיש ערר על זה, אמיר, על ינון

):  נדבר על זה אחרי זה

ינון אזולאי: אני אומר לך מראש קח

ינון אזולאי:      אדונים נכבדים, יושבי הראש, כמובן יושב-ראש הכנסת, יושב-ראש הקואליציה וידידי היקר, יושב-ראש הוועדה, אברהם בצלאל

ינון אזולאי:  קודם כל שתדע שגם בכנסת הוא בפריפריה – החדר שלו בלי מקלחת, בלי שירותים, נמצא במקום לגמרי אחר

ינון אזולאי:  הוא נוסע על רכב 1600, זו פריפריה אמיתית

ינון אזולאי:  תראה, הוא לא כמו כל חברי הכנסת

ינון אזולאי:  אבל מי שמכיר את אברהם באמת, הוא נמצא

ינון אזולאי:  אתה יודע, גם בפיגוע האחרון, הראשון שהיה עם האנשים האלה

ינון אזולאי:  אנשים מכירים אותו

ינון אזולאי:  הוא איש של אנשים

ינון אזולאי:  תראה אותו בכל מקום, הוא יכול להסתובב לך דווקא במקומות שהכי פחות אנשים חושבים

ינון אזולאי:  גם כסגן ראש העיר בירושלים היית מוצא אותו אצל אנשים שבכלל אולי לא אמרו להם שלום, והוא היה יוזם את השלום

ינון אזולאי:  הוא מכיר אותם, נמצא בבתים שלהם, בשכונות שלהם

ינון אזולאי:  אני חושב שככה חונכנו בתנועה

ינון אזולאי:  אבל אני מאמין שזה לא רק בתנועה, זה גם בא אצלו מהבית

ינון אזולאי:      הפניות ציבור שהיו מגיעות אליו – אני יודע מה אני הייתי שולח – באמת, אין פניה שלא הייתה מקבלת מענה ומענה בדרך כלל גם חיובי

ינון אזולאי:  לא הכול אנחנו יכולים לעשות

ינון אזולאי:  אבל זה אברהם בצלאל

ינון אזולאי:  ואני חושב שלנו כתנועה זו גאווה שאברהם יושב-ראש ועדה כזאת חשובה של צמצום פערים בפריפריה

ינון אזולאי:  לפעמים אנחנו חושבים כשמקימים איזה ועדה, אז עוד איזה שם יפה ועוד איזה משהו, אבל אני חושב שבכנסת הזאת באמת נבחרו אנשים, ולאו דווקא פה

ינון אזולאי:  אנחנו נראה, ראינו שם את דלל, ונעלה למעלה ונראה את מיכאל ביטון

ינון אזולאי:  אלה אנשים שבאמת באים ומכירים את האנשים ולא סתם הקימו ועדה בשביל ועדה אלא באמת לעשות מעשה

ינון אזולאי:      לכן אני אומר, קודם כל, יישר כוח אופיר על המלחמה שלך בוועדות שזה יהיה בצורה טובה, עם קואליציה, אופוזיציה, הכול

ינון אזולאי:  והצלחת גם

ינון אזולאי:  הצלחת בגדול

ינון אזולאי:  אז תודה רבה לך, תודה רבה ליושב-ראש

ינון אזולאי:      אני רוצה להגיד לך אברהם עוד דבר

ינון אזולאי:  נבחרה לפה אישה מיוחדת, מנהלת הוועדה אריאלה, עם לב רגיש

ינון אזולאי:  היית צריך לראות אותה איך היא נלחמת בשביל ניצולי השואה בוועדת הכספים

ינון אזולאי:  איך רצה בין אחד לשני, לא חסה על כבודה ולא משנה לה, ובאה ותופסת את זה, ותופס את זה ומדברת עם זה בכל רגע נתון

ינון אזולאי:  זה לא מעניין אותה כי יש לה מטרה להרגיש את החלש

ינון אזולאי:  היא יודעת מה זה, היא מכירה את זה

ינון אזולאי:  ותדע לך שאני חושב שהיא במקום הנכון, בזמן הנכון ועם האיש הנכון, זה הכי חשוב

ינון אזולאי:  בעזרת השם, אתה תשתמש בה הרבה וביחד אני חושב שאת הוועדה הזאת אפשר לקדם אותה ולהעלות אותה מעלה

ינון אזולאי:  תודה

אריאלה מלכה: תודה רבה לך

אברהם בצלאל: אדוני היושב-ראש, לחיצת יד

אמיר אוחנה: בוודאי

אברהם בצלאל: תודה רבה